సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
IPL 2019 పర్పుల్ క్యాప్‌ విజేత..?: అమితాబ్
ఐపీఎల్ 2019 సీజన్‌లో అత్యధిక వికెట్లు పడగొట్టి పర్పుల్ క్యాప్‌ని దక్కించుకుంది ఎవరు..? ఐపీఎల్ ముగిసి ఆరు నెలలైంది కదా.. సమాధానం కొంచెం కష్టమే. కానీ.. ఆప్షన్స్ చూసిన తర్వాత..?
Samayam Telugu | Updated:
Oct 25, 2019, 04:19PM IST
IPL 2019 పర్పుల్ క్యాప్‌ విజేత..?: అమితాబ్
క్రికెట్ ప్రపంచంలోనే అత్యంత ఆదరణ పొందిన టోర్నీ‌గా విరాజిల్లుతున్న ఐపీఎల్ నుంచి చాలా మంది క్రికెటర్లు వెలుగులోకి వచ్చారు. భారత్ గడ్డపై ఏటా కనీసం నెలన్నరపాటు జరిగే ఈ టోర్నీ‌లో పాల్గొనే జట్లు, ఆటగాళ్లు, విజేతల వివరాలు అభిమానులకి కొట్టినపిండి. కానీ.. ఒక సీజన్‌లో అత్యధిక పరుగులు చేసిన బ్యాట్స్‌మెన్ ఎవరు..? అత్యధిక వికెట్లు తీసిన బౌలర్ ఎవరు..? అంటే మాత్రం కొద్దిమంది మాత్రమే సమాధానం చెప్పలగరు.
Read More: రిటైర్మెంట్‌పై ధోనీకి సెలక్టర్లు ఆఖరి వార్నింగ్..!
బాలీవుడ్ బిగ్‌బి అమితాబ్ బచ్చన్ వ్యాఖ్యాతగా వ్యవహరిస్తున్న ‘కౌన్ బనేగా కరోడ్‌పతి’‌లో ఓ కంటెస్టెంట్‌కి ఐపీఎల్ 2019 సీజన్ నుంచి ప్రశ్న ఎదురైంది. ‘ఐపీఎల్ 2019 సీజన్‌‌ ముగిసే సమయానికి ఎవరు పర్పుల్ క్యాప్‌ని ధరించారు..?’ అనే ప్రశ్న వచ్చింది. సమాధానంగా ఆప్షన్స్‌లో బౌలర్లు ఇమ్రాన్ తాహిర్, కగిసో రబాడ, దీపక్ చాహర్, శ్రేయాస్ గోపాల్ పేర్లు ఇచ్చారు. దీనికి ఆ కంటెస్టెంట్‌ సరైన సమాధానం చెప్పాడో.. లేదో తెలియదుగానీ.. ఆ ప్రశ్న మాత్రం ఇప్పుడు సోషల్ మీడియాలో వైరల్‌గా మారింది. దీంతో.. సమాధానం ఏంటి..? అని అభిమానులు తెగ వెతికేస్తున్నారు. ఒక ఐపీఎల్ సీజన్‌లో అత్యధిక పరుగులు చేసిన బ్యాట్స్‌మెన్‌కి అరెంజ్ క్యాప్, అత్యధిక వికెట్లు పడగొట్టిన బౌలర్‌కి పర్పుల్‌ క్యాప్‌ని అందజేస్తారు.
Read More: బంగ్లాదేశ్‌తో టీ20, టెస్టు సిరీస్‌కి భారత్ జట్టు ప్రకటన
ఐపీఎల్ 2019 సీజన్‌లో చెన్నై సూపర్ కింగ్స్ తరఫున 17 మ్యాచ్‌లాడిన స్పిన్నర్ ఇమ్రాన్ తాహిర్ 26 వికెట్లు పడగొట్టి పర్పుల్ క్యాప్‌ని దక్కించుకున్నాడు. ఆ తర్వాత ఆప్షన్‌లో ఉన్న కగిసో రబాడ 25 వికెట్లు పడగొట్టి రెండో స్థానంలో నిలవగా.. దీపక్ చాహర్ 22 వికెట్లు, శ్రేయాస్ గోపాల్ 20 వికెట్లతో టాప్-4లో నిలిచారు. కేబీసీ ప్రశ్న వైరల్‌ కావడంతో.. దీపక్ చాహర్ స్పందించాడు. ఐపీఎల్ 2020 సీజన్‌లో.. తాను ఆ పర్పుల్ క్యాప్‌ని సాధిస్తానని ధీమా వ్యక్తం చేశాడు.